Publication: Magyar Közlöny
Issue: MK-1998-18 (Year: 1998, Number: 18)
Era: 1990-2004
Section: 1992. évi XXIII. törvény 71. §-a (2) bekezdésének a) pontja,
Paragraph Index: 664

2. Az FBT személyi állománya 2.1. Az FBT szervezete hat főből állhat: — titkárságvezető, — titkárnő, — ügyviteli alkalmazott, — közgazdasági referens, — jogi referens, — informatikai referens. 2.2. Az FBT munkavállalóinak alkalmazásáról az FB elnökének előterjesztése alapján az FB határozatban dönt. 2.3. Az FBT munkavállalói felett a kinevezés és a visszahívás kivételével — figyelembe véve a kirendelésre vonatkozó, a köztisztviselők jogállásáról szóló 1992. évi XXIII. tv. 71. §-ának (2) bekezdése és a Munka Törvénykönyv 106. §-a rendelkezéseit — minden egyéb munkáltatói jogot az FB elnöke gyakorolja. 2.4. Az FBT munkavállalóinak munkaköri leírásait az FB elnökének előterjesztése alapján az FB hagyja jóvá. 2.5. Az FBT munkavállalói közötti munkamegosztás 2.5.1. Titkárságvezető (felsőfokú végzettség) főbb feladatai: — elkészíti az FBT ügyrendjét, — felel az FBT szabályszerű működéséért, — elkészíti az FBT munkavállalóinak munkaköri leírásait, — a hatáskörébe utalt munkáltatói jogokat gyakorol az FBT munkavállalói felett, — irányítja, szervezi a titkárság munkáját, — beszámoltatja és ellenőrzi az FBT munkavállalóit, — előkészíti az FB és az FBT működési költségvetését, — felel az FB és az FBT működési költségvetési előirányzatainak szabályszerű felhasználásáért, — képviseli az FBT-t harmadik személlyel szemben, — gondoskodik az FBT-nek az EBÖ-vel, illetőleg az OEP-pel való szabályszerű kapcsolattartásáról, — leltári felelősséggel tartozik az FBT kizárólagos használatában lévő leltári tárgyakért. 2.5.2. Titkárnő (szakirányú végzettség): — általános titkárnői feladatok, — postabontás, — levelezés, — postázás, — jegyzőkönyvvezetés, — az FB pénzügyi adminisztrációjának intézése, — szerződésnyilvántartás, — bizonylatok nyilvántartása, — irattározás. 2.5.3. Ügyviteli alkalmazott 2.5.4. Közgazdasági referens (közgazdász): — az E. Alap kezelésének közgazdasági elemzése, — az E. Alap vagyongazdálkodásának elemzése, — általános szervezési feladatok, — előterjesztések véleményezése, — vizsgálatok előkészítése, — vizsgálatok ügyintézése, — az FB pénzügyi adminisztrációjának felügyelete, — az FB közgazdasági nyilvántartásainak adatkarbantartása. 2.5.5. Jogi referens (jogász): — az E. Alap kezelésével kapcsolatos szabályozási és jogi gyakorlat elemzése, — általános szervezési feladatok, — előterjesztések véleményezése, — vizsgálatok előkészítése, — vizsgálatok ügyintézése, — az FB szerződéseinek előkészítése és jogi ellenjegyzése, — az FB jogi és szabályozási nyilvántartásainak adatkarbantartása. 2.5.6. Informatikai referens (rendszerszervező): — az E. Alap kezelésével kapcsolatos informatikai és szervezési gyakorlat elemzése, — általános szervezési feladatok, — előterjesztések véleményezése, — vizsgálatok előkészítése, — vizsgálatok ügyintézése, — az FB informatikai nyilvántartásainak adatkarbantartása.

Source: https://magyarkozlony.hu/hivatalos-lapok/f8032cd45e17fea4dca152f713b05f6e5f57a841/dokumentumok/17e451a250ce28ff0b2b799bf1eaba1d2909d1b0/letoltes